Гәрәев Заһит Хажи улы

Гәрәев Заһит Хажи улы (1896 — ?) — хәрби эшмәкәр. Хәрби фәндәр кандидаты (1943).

 Биографияһы 
Гәрәев Заһит Хажи улы 1896 йылда Өфө губернаһы Бәләбәй өйәҙе (хәҙерге Башҡортостан Республикаһы ) Үрге Аташ ауылында тыуған. Милләте башҡорт.

Беренсе донъя һуғышында ҡатнаша, поручик званиеһын ала. 1918 йылдан Ҡыҙыл Армия сафында хеҙмәт итә.

1919—1920 йылдарҙа Башҡорт айырым уҡсылар бригадаһының штаб начальнигы булып хеҙмәт итә.

1921—1922 йылдарҙа РСФСР-ҙың Милләттәр эштәре буйынса халыҡ комиссариатында Башҡортостан АССР-ының вәкиле.

1922 йылда РККА-ның Хәрби академияһын тамамлай.

1922—1932 йылдарҙа Төркөстан фронты (1926 йылдың июненән — Урта Азия хәрби округы) составында хеҙмәт итә. Ташкент ҡалаһында Урта Азия милләттәренең берләштерелгән хәрби мәктәбендә батальон командиры була.

1932 йыл башланғанда Мәскәү ҡалаһында хеҙмәт итә. Артабанғы яҙмышы билдәһеҙ.

 Бүләктәре 
 Ҡыҙыл Байраҡ ордены (1921)
 Үзбәк ССР-ының Хеҙмәт Ҡыҙыл Байраҡ ордены (6 ноябрь 1930)

 Иҫкәрмәләр 

Категория:Беренсе донъя һуғышында ҡатнашыусылар (Рәсәй)
Категория:Рәсәйҙәге Граждандар һуғышында ҡатнашыусылар
Категория:Хәрби фәндәр кандидаттары
Категория:Башҡорт милли-азатлыҡ хәрәкәте эшмәкәрҙәре
Категория:Фрунзе исемендәге Хәрби академияны тамамлаусылар